burgasdotpro/wikipedia huggingface dataset:
Peter Sans

Svätý Peter Sans y Jordá OP (, ; * asi 3. september 1680, Ascó, Španielsko – † 26. máj 1747, Fu-čou, Čína) bol španielsky dominikánsky misijný biskup v čínskej provincii Fu-ťien. Svätorečený bol sv. Jánom Pavlom II. v roku 2000 ako jeden zo 120 čínskych mučeníkov.
Život.
Jozef Sans sa narodil približne 3. septembra 1680 v mestečku Ascó v katalánskom regióne v rámci Španielska rodičom Andrejovi Sansovi a Kataríne Jordá. Do Rehole kazateľov vstúpil v júli 1697 v Lleide prijmúc rehoľné meno Peter po sv. Petrovi Veronskom OP. Za kňaza bol vysvätený 20. septembra 1704. V roku 1708 bol premiestnený do konventu v Zaragoze, kde sa stal duchovným správcom ružencového bratstva.
O niekoľko rokov neskôr sa prihlásil na misie na Ďaleký východ a v roku 1713 dorazil na Filipíny, kde študoval a vykonával dušpastiersku činnosť. 29. júna 1715 dorazil do Sia-menu v Číne, odkiaľ odišiel do Fu’anu v provincii Fu-ťien, kde začal svoju misionársku činnosť. V roku 1717 sa stal predstaveným misie. Počas prvej perzekúcie misionárov v roku 1719 brat Peter unikol vďaka miestnym obyvateľom dediny, kde práve pôsobil, ktorí ho skryli. Práve v období prenasledovania misie najviac prekvitali.
V roku 1723 vypuklo nové prenasledovanie, pred ktorým sa brat Peter dlho skrýval v malej miestnosti, až kým v roku 1730 neunikol do Kantonu. Tam sa dozvedel, že ho 29. januára 1728 pápež Benedikt XIII. vymenoval za biskupa – apoštolského vikára-koadjútora provincie Fu-ťien a titulárneho biskupa sídla "Mauricastro". 24. februára 1730 prijal biskupskú vysviacku z rúk nankinského biskupa Emmanuela de Jesus-Maria-Joseph a spolusvätiteľov Joãoa de Casal OSA, biskupa macajského a Francisca da Purificação da Rocha Froes OESA, biskupa pekinského. 3. januára 1732 nastúpil na post apoštolského vikára Fu-ťienu posmrti predošlého vikára Magina Ventallola, ktorý bol vymenovaný do funkcie, ale nikdy nemal príležitosť byť vysvätený.
Misiám sa v čase nového prenasledovania opäť výnimočne darilo – do roku 1738 pokrstil biskup Sans 500 ľudí a do roku 1740 udelil sviatosť birmovania 4000 ľuďom. V roku 1746 vypuklo prenasledovanie v oveľa väčšej miere, čo biskupa Sansa prinútilo opäť sa neustále skrývať. Po tom, čo sa mu mnoho ráz podarilo tesne uniknúť zatknutiu, sa nakoniec vysilený a slabý sám prihlásil a 30. júna 1746 ho zatkli. 5. júla ho spolu s ďalšími zatknutými kresťanmi odviedli do Fu-čou, kam dorazili po piatich dňoch cesty pešky. Biskupa Sansa odsúdili na trest smrti sťatím, ktorý vykonali 26. mája 1747.
Úcta.
Zvesť o čínskych mučeníkoch sa rýchlo dostala do Ríma a pápež Benedikt XIV. biskupa Petra Sansa 16. septembra 1748 nazval pravým mučeníkom.
Peter Sans bol blahorečený 14. mája 1893 pápežom Levom XIII. spolu so svojimi spoločníkmi, dominikánmi. Kanonizovaný bol 1. októbra 2000 pápežom Jánom Pavlom II. v rámci skupiny čínskych mučeníkov. Ich spomienka je v Rímskom martyrológiu 9. júla; dominikáni slávia spomienku svätého Petra Sansa spolu so spomienkou svätého Františka Fernándeza de Capillas OP a spoločníkov, mučeníkov z Rehoľe kazateľov, 15. januára ako záväznú spomienku.
Rallye Dakar 2019

Rallye Dakar 2019 bol 41. ročník prestížneho podujatia, ktoré sa konalo v Južnej Amerike.
Vytrvalostné preteky začali prezentáciou 6. januára v peruánskom meste Lima a po 10. etapách a cca 5600 kilometroch sa 17. januára vrátila opäť do Limy. Trať viedla len územím Peru a na štart sa už tradične postavili jazdci motocyklov, štvorkoliek, automobilov, špeciálov a kamiónov. Slovensko zastupovali Štefan Svitko a Ivan Jakeš na motocykloch a Lukáš Kalanka ako mechanik v posádke LIAZu Martina Macíka.
Dĺžka trate.
Pre účastníkov bolo pripravených desať etáp, s celkovým maximom 5 603 kilometrov a 2 961 kilometrov rýchlostných skúšok vo variante pre automobily. Kamióny absolvovali totožné etapy, len skrátené o 2 km, motocyklisti a štvorkolkári prešli 5 541 kilometrov, z toho 2 880 bolo meraných. Prvá ostrá etapa sa išla v pondelok 7. januára, predchádzala jej prezentácia a štart z rampy deň predtým.
Slovenskí účastníci.
Slovensko v tomto ročníku reprezentovali Štefan Svitko ml. a Ivan Jakeš v kategórii motocyklov. Štefan Svitko sa postupne prepracoval na priebežné 8. miesto, no po poruche motocykla v 8. etape musel odstúpiť. Do 8. etapy nenastúpil ani Ivan Jakeš, ktorý bol po pádoch v predchádzajúcich dňoch rovnako nútený odstúpiť. V posádke Martina Macíka na LIAZe bol mechanikom Lukáš Kalanka. Po dodatočnej diskvalifikácii bolo posádke umožnené pokračovať v špeciálnej kategórii, vytvorenej z odstúpených posádok. V nej sa po výborných výkonoch umiestnili na 2. mieste.
Jurkovičove domy vo Zvolene

Jurkovičove domy vo Zvolene sú nájomné obytné domy postavené pre štátnych zamestnancov a úradníkov Župy XVIII. (Pohronskej). Autorom je podľa zachovaného výkresu Dušan Jurkovič. Podľa popisu na archívnych fotografiách projekt vytvorili architekti D. Jurkovič a Jan Pacl. Stavba bola dokončená v roku 1926. Domy sa nachádzajú medzi ulicami J. Matušku a Moyzesova. Sú súčasťou vtedajšej novej zástavby, juhozápadne od centra mesta, vo vtedajšej tzv. úradníckej štvrti.
Majú 3 nadzemné a jedno podzemné podlažie. Kryté sú sedlovými strechami s vikiermi a s vežičkami nad schodišťovou časťou, vežičky sú viditeľné z nádvoria. Centrálny dvor vytvára oddychovú zónu oddelenú od ruchu mesta, od ulice je bytový komplex oddelený oplotením s predzáhradkami. 
Fasády sú vodorovne delené soklom, vystupujúcimi parapetnými pásmi a zdobené medzi oknami trojuholníkovým vzorom v rôznych obmenách. Motív zdobenia je prevzatý z renesančnej výzdoby Zvolenského zámku.
K momentu odovzdania stavby bolo v komplexe domov spolu 55 bytov. Okrem reprezentatívneho 5-izbového bytu pre župana s rozlohou 246 m2 to boli štyri 4-izbové (143 m2 ), štrnásť 3-izbových (133 a 107 m2 ) a dvadsaťosem dvojizbových (87 a 80 m2) bytov. Z ôsmich pivničných bytov boli dokončené iba jeden dvojizbový a jeden jednoizbový. Ku každému bytu patrila oddelená priestranná povala a pivnica. V pivničných priestoroch bola pre každý dom vybavená spoločná práčovňa.
V roku 2018 boli domy vyhlásené za Národnú kultúrnu pamiatku.
DiMartino

DiMartino je priezvisko, napr.:
Vodnopólová extraliga mužov 2016/17

Vodnopólová extraliga mužov v sezóne 2016/17 bol 25. ročník extraligy vodnopólistov, najvyššej vodnopólovej súťaže mužov na Slovensku, ktorú kontroloval Slovenský zväz vodného póla (SZVP), od roku 2017 potom Slovenská plavecká federácia (SPF). Počet účastníkov sa oproti minulej sezóne zvýšil o 2 družstvá, ktoré nastúpili už od základnej časti súťaže. Víťazom základnej časti sa stalo družstvo ČH Hornets Košice. Titul ale získalo družstvo Slávia UK Bratislava, ktoré vo finále play-off zvíťazilo nad víťazom nadstavbovej častiKVP Nováky.
Systém súťaže.
Systém súťaže sa oproti minulej sezóne mierne pozmenil. Po odohraní základnej časti (ZČ) jedenkrát doma a vonku (14 kôl) nasledovala pre všetky družstvá nadstavbová časť v dvoch skupinách. Pre družstvá na 1. až 4. mieste po ZČ to bola nadstavbová skupina A, po korej všetky 4 družstvá postúpili do play-off. Pre družstvá na 5. až 8. mieste po ZČ to bola nadstavbová skupina B. Nadstavbová časť sa odohrala jedenkrát doma a vonku, spolu 6 kôl. Body po základnej časti sa v nej nezapočítavali, ani tzv. bonifikačné body za umiestnenie. Za nadstavbovou časťou skupiny A absolvovali družstvá play-off, hranú na 3 víťazné zápasy. Zo súťaže nikto nevypadol.
Theodosius Harnack

Theodosius Harnack (* 3. január 1817, Sankt Peterburg† 23. september 1889, Dorpat (dnes Tartu), Estónsko, vtedajšia Livónska gubernia, Ruská ríša) bol baltsko-nemecký luteránsky teológ.
Theodosius Harnack študoval v rokoch 1834 až 1837 na univerzite v Dorpate protestantskú teológiu. Následne sa istý čas venoval aj pedagogickej činnosti. V rokoch 1840 až 1842 pokračoval v štúdiách v Berlíne, Bonne a Erlangene.
V roku 1843 sa stal súkromným docentom cirkevných dejín a homiletiky na univerzite v Dorpate.
V roku 1848 bol vymenovaný za riadneho profesora praktickej a systematickej teológie.
Po celý život sa zanietene venoval skúmaniu života a diela Martina Luthera. Presadzovanie nezávislosti cirkvi od štátu považoval za autentickú a podstatnú črtu Lutherovej ekleziológie.
Od roku 1853 vyučoval na univerzite v Erlangene, v rokoch 1866 až 1875 bol znovu profesorom v Dorpate.
Prvou manželkou Theodosia Harnacka bola Marie Harnack, rod. Ewers (18281857). Mali spolu štyri deti: Anna Harnack (18491868), Adolf von Harnack, Axel Harnack, Erich Harnack a Otto Harnack.
Druhýkrát sa ženil 17. mája 1864 v Eisenachu, za manželku si vzal barónku Helenu von Maydell (18341923). Toto manželstvo zostalo bezdetné.
Neil Patrick Harris

Neil Patrick Harris (* 15. jún 1973, Albuquerque, Nové Mexiko, Spojené štáty) je americký herec, spevák a komik. Známy je vďaka postavy Barneyho Stinsona zo seriálu "Ako som spoznal vašu mamu".
Detstvo a mladosť.
Narodil sa v meste Albuquerque v Novom Mexiku, do rodiny právnikov, kde vyrastal s bratom, Brianom. Už vo štvrtej triede začal hrať v divadle. Strednú školu si vybral podľa vlastného uváženia, a to La Cueva High School v Albuquerque. Neil patril k najlepším študentom a v roku 1991 zmaturoval s vyznamenaním.
Kariéra.
S herectvom začal už v roku 1988 v divadlách. V rovnakom roku, bol obsadený do menšej úlohy po boku Whoopi Goldberg do filmu "Klárino srdce", z ktorý si vyslúžil nomináciu na Zlatý glóbus. Získal aj druhú nomináciu za seriál "Doogie Howser, M.D"., po skončení seriálu v roku 1993, sa objavoval skôr v menších rolách.
Na Broadwayi stvárnil hudobné aj dramatické role. V roku 2001 sa predstavil ako Tobias Ragg v muzikáli "Sweeney Todd". V roku 2002 sa objavil na Broadwayi po boku Anne Heche v predstavení Proof. V roku 2004 stvárnil v troch častiach filmu "Zahúlime uvidíme" drogovo závislú postavu samého seba. O rok neskôr mu prišla príležitosť si zahrať po boku hercov ako Josh Radnor, Jason Segel, Cobie Smulders či Alyson Hannigan v seriáli Ako som spoznal vašu mamu, kde sa objavil ako bohatý sukničkár Barney Stinson. Táto rola mu zaručila veľa nominácií, napríklad na cenu Emmy.
V roku 2009 sa objavil v seriáli Glee a ako dabingový herec prepožičal svoj hlas v rozprávkách ako "Oblačno miestami fašírky" (2009), "Šmolkovia" (2011), "Šmolkovia 2" (2013) či sa objavil v muzikáli "Muppets" (2011). Menšiu rolu stvárnil aj v komédií "Prci, Prci, Prcičky: Stretávka" z roku 2012. Ako kúzelník sa predviedol v seriáli "American Horror Story" a od roku 2017 pôsobí v seriáli A "Series of Unfortunate Events".
Opakovane je vyberaný usporiadateľmi významných spoločenských udalostí ako moderátor. V rokoch 2009 a 2013 uvádzal odovzdávanie cien Emmy, štyrikrát odovzdávanie cien Tony (za čo bol tiež štyrikrát odmenený cenou Tony) a v roku 2015 moderoval tiež slávnostný večer cien Akadémie.
Súkromný život.
Je otvorene homosexuálnej orientácie a od roku 2004 žije s Davidom Burtkom, s ktorým sa v roku 2014 oženil. Vychovávajú spolu dve deti, ktoré im porodila náhradná matka. Tiež prispieva a podporuje mnoho rôznych organizácii ako filantrop. V roku 2011 získal svoju hviezdu na Chodníku slávy.
Pohár víťazov pohárov 1968/1969 – Finále

Finále 9. ročníka Pohára víťazov pohárov sa hralo 21. mája 1969 v Bazileji. Víťazom v tom čase druhého najvýznamnejšieho európskeho pohára sa stal Slovan Bratislava, ktorý porazil FC Barcelona 3:2. Slovan ako jediný československý a slovenský futbalový klub vyhral niektorú z európskych pohárových súťaží, zároveň sa stal prvým klubom z tzv. východneho bloku s touto poctou.
Priebeh zápasu.
Obaja súperi predviedli otvorený futbal, hráči Slovana sa presadili proti elegantnému štýlu Barcelony rýchlosťou a zdravou agresivitou. Po úvodnom výkope stratili Katalánci loptu, akcia sa začala u kapitána belasých Horvátha, pokračovala po osi Jokl – Cvetler – Hrdlička, ten vrátil prihrávku Cvetlerovi, ktorý strelou do ľavého dolného rohu otvoril skóre. V 17. minúte využil Zaldúa zaváhanie obrany Slovana a vyrovnal na 1:1. Po polhodine hry sa vydal na veľké sólo z vlastnej polovice Hrivnák, pred šestnástkou si vymenil loptu s Joklom a strelou z desiatich metrov zvýšil na 2:1. O dvanásť minút viedol Slovan už dvojgólovým rozdielom. Karol Jokl, najlepší hráč zápasu pohotovo rozohral aut, Ján Čapkovič obišiel Olivellu i Peredu a prehodil brankára Sadurního. V druhom polčase Rexach gólom priamo z rohu znížil stav zápasu na 2:3. Šancu na vyrovnanie mal Zaldúa, sám pred bránou Slovana však mieril nad.
Po záverečnom hvizde rozhodcu van Ravensa mohol legendárny športový komentátor Gabo Zelenay zvolať: „"Vyhrali sme, priatelia doma. Vyhrali sme 3:2! Náš je pohár. Slávny a veľký. Nádherný! Bravo, chlapci, naši jastrabi z Tehelného poľa bratislavského!"“ Fanúšikovia Slovana vbehli na trávnik oslavovať svojich hrdinov, doslova ich povyzliekali z dresov. Víťaznú trofej z rúk prezidenta UEFA Gustava Wiederkehra preberal kapitán tímu Alexander Horváth a jeho spoluhráči v trenírkach. Jediný, kto si zachránil dres a získal aj cennú pamiatku - loptu z finále bol brankár Vencel.
Okrem hráčov, ktorí boli priamymi aktérmi finálového zápasu, zasiahli počas sezóny do bojov o cennú trofej: Jozef Kontír – Ján Popluhár, Peter Mutkovič, Ľudovít Zlocha, Dušan Hlavenka, Jozef Határ, Milan Sokol
Mnet Asian Music Awards

Mnet Asian Music Awards (skrátene MAMA) je jedno z hlavných udeľovaní cien v kórejskom hudobnom priemysle, ktoré každoročne usporadúva CJ E&amp;M prostredníctvom svojho hudobného kanálu Mnet. Zúčastňujú sa na ňom jedni z najznámejších hercov a celebrít nie len z Kórejskej republiky, ale aj z krajín ako Čína, Taiwan, Japonsko, Hongkong, Kanada a Spojené štáty.
História.
Udeľovanie cien sa začalo v roku 1999 pod názvom Mnet Video Music Awards, ten sa však viackrát zmenil. Od roku 2006 nieslo oceňovanie názov Mnet Km Music Festival (skrátene MKMF). V tom čase to boli prvé a jediné kórejské ceny za videoklipy. Po 10. výročí sa ceny v roku 2009 premenovali na Mnet Asian Music Awards (skrátene MAMA). Značilo to zmeny v koncepte aj spôsobe, akým mohli ľudia hlasovať o víťazoch. Živé vysielanie sa začalo v Číne, Japonsku, Hongkongu a Juhovýchodnej Ázii prostredníctvom Channel V.
V roku 2010 sa ceremónia konala prvýkrát mimo Kórejskej republiky. 12. ročník bol usporiadaný v Cotai Arena v čínskom Macau a naživo sa vysielal v mnohých krajinách. BoA, ktorá vyhrala cenu „Najlepšia speváčka“, nebola na odovzdávaní prítomná kvôli nezhodám, ktoré malo jej hudobné vydavateľstvo SM Entertainment s Mnet Media. Neprítomní boli aj ďalší víťazi ako CNBLUE, 2AM, Čo Kwon a Gain.
Sloganom cien v roku 2009 bolo „Ázijská vlna“ a v roku 2010 „Jedna Ázia“. V rokoch 20112016 to bolo „Hudba zjednocuje“ a od 2017 ceny nesú heslo „MAMA zjednocuje“. Cieľom je šíriť myšlienku zjednotenia ľudí prostredníctvom hudby bez ohľadu na ich pohlavie, pôvod, kultúru, jazyk či krajinu.
Vysielanie.
Ceremónia sa vysiela naživo v 13 ázijských krajinách. V Kórejskej republike a v Japonsku to vysiela televízia Mnet. Ostatné televízne kanály, ktoré udeľovanie cien vysielajú, sú STAR World, tvN (Asia), Channel V, Music On! TV (Japonsko), 8TV (Malajzia), MediaCorp Channel U (Singapur), GMM 25 (Thajsko), Indosiar (Indonézia), Myx (Filipíny), MY TV (Kambodža), Mnet America (Spojené štáty), NRK (Nórsko) a SBS (Austrália). Online vysielanie zabezpečuje v Kórejskej republike webstránka Mnet, v Číne Sohu a pre zvyšok sveta YouTube Live, V app a Allkpop.
Kategórie udeľovaných cien.
Hlavné ocenenia.
Veľké ceny (Ceny Däsang).
Tri hlavné veľké ceny boli prvýkrát predstavené v roku 2006. Pôvodne boli dve ceny Däsang (Videoklip roka a Najpopulárnejší videoklip), ktoré sa udeľovali od roku 1999. Do ich zrušenia po roku 2005 bolo spolu ocenených 21 víťazov.
Špeciálne ocenenia.
Tieto ceny boli udelené len raz alebo sa udeľujú len príležitostne.
Najviac víťazstiev.
Ceny Däsang.
Toto je zoznam interpretov, ktorí získali 2 a viac cien Däsang. 
Ostatné ocenenia.
Toto je zoznam interpretov, ktorí získali 4 a viac ocenení.
Mnet Video Music Awards 1999

Mnet Video Music Awards 1999 bolo prvým ročníkom výročného udeľovania hudobných cien v Kórejskej republike, ktoré sa konalo 27. novembra v soulskom kultúrnom stredisku Little Angels Arts Center (dnešné Universal Arts Center). Najviac nominácií získali H.O.T. a I Sung-hwan. Niektoré sa im podarilo aj premeniť a spolu s I Čong-hjon získali aj najviac ocenení.
Detaily.
Udeľovanie cien začalo pod názvom Mnet Video Music Awards, ale už pri druhom ročníku sa zmenil. V tom čase to boli prvé a jediné kórejské ceny za videoklipy. Oceňovanie tvorilo spolu 14 kategórií vrátane ceny Najlepší medzinárodný interpret. Veľkými cenami (takzvané ceny Däsang) boli Najpopulárnejší videoklip a Videoklip roka.
Víťazi a nominovaní.
Víťazi sú uvedení ako prví a tučným písmom.
Viacnásobné ocenenia a víťazstvá.
Viacnásobní víťazi.
Nasledujúci interpreti získali na ceremoniáli dve alebo viac cien. Špeciálne ceny zahrnuté nie sú.
Viacnásobné nominácie.
Nasledujúci interpreti získali dve a viac nominácií.
Externé odkazy.
Oficiálna webová stránka
Mnet Music Video Festival 2000

Mnet Music Video Festival 2000 (MMF) bolo druhým ročníkom výročného udeľovania hudobných cien v Kórejskej republike, ktoré sa konalo 24. novembra v soulskom kultúrnom stredisku Little Angels Arts Center (dnešné Universal Arts Center). V rámci nominácií viedli skupina H.O.T. a Čo Song-mo. Najviac ich premenil práve sólista, keď získal ceny Videoklip roka a Najlepší baladický výkon.
Detaily.
V tomto ročníku pribudli 4 nové kategórie. V kategórii Najlepší začínajúci interpret boli ocenenými dvaja, nakoľko sa rozdelila na ceny podľa pohlavia. Kategória Najlepšia skupina dostala ženské, mužské aj zmiešané zastúpenie. Na tejto ceremónii vystúpil prvýkrát zahraničný interpret, ktorým bola írska skupina Westlife.
Nominačný proces.
Výberová komisia vyberala kandidátov na nominácie z interpretov, ktorí vydali piesne alebo albumy medzi novembrom 1999 a októbrom 2000. Oficiálna stránka s hlasovaním bola spustená 2. novembra. Profesionálni porotcovia vyberali z nominovaných na základe kritérií ako plánovanie, kvalita piesne, umenie a popularita.
Víťazi a nominovaní.
Víťazi sú uvedení ako prví a tučným písmom.
Víťazka nebola vyhlásená počas ceremoniálu, ale na oficiálnej webovej stránke MMF.
Viacnásobné ocenenia a víťazstvá.
Viacnásobní víťazi.
Nasledujúci interpreti získali na ceremoniáli dve alebo viac cien. Špeciálne ceny zahrnuté nie sú.
Viacnásobné nominácie.
Nasledujúci interpreti získali dve a viac nominácií.
Externé odkazy.
Oficiálna webová stránka
Salzburské anály najväčšie

Salzburské anály najväčšie (iné názvy: Annales Iuvavenenses maximi, Salzburské anály , Soľnohradské letopisy, Annales Iuvavenses) je súbor letopisov, pochádzajúcich z 9. a 10. storočia zo Salzburgu (historický slovenský názov "Soľnohrad"). Mesto, pôvodne nazývané "Iuvavum", bolo významným centrom Východofranskej ríše, západného suseda Veľkomoravskej ríše. 
Dokumenty predstavujú dôležitý zdroj historických udalostí, ktoré sa odohrali vo veľkej časti dnešnej strednej Európy. Poskytujú zmienku o bitke pri Bratislave (907), kde východofranské vojsko utrpelo porážku od staromaďarských protivníkov. Záznam je zároveň najstaršou zachovanou písomnou zmienkou o Bratislave. Fragmenty sú dodnes uložené v benediktínskom kláštore Admont.
Salzburské anály

Salzburské anály môže byť:
1. Slovenská liga vo futsale 2016/17

1. Slovenská liga vo futsale 2016/17 bol 24. ročník 1. Slovenskej ligy futsalistov, najvyššej futsalovej súťaže mužov na Slovensku, kontrolovanej Slovenským futbalovým zväzom (SFZ), resp. Výkonným výborom Slovenského futsalu. V súťaži účinkovalo rovnako ako v minulej sezóne 10 družstiev. Titul získalo družstvo Slov-Matic FOFO Bratislava, ktoré vo finálovej sérii zvíťazilo nad obhajcom prvenstvaŠK Across Pinerola Bratislava.
Systém súťaže.
Systém súťaže sa oproti minulej sezóne výrazne zmenil. Po základnej časti (ZČ), v ktorej odohral každý s každým zápasy jedenkrát doma a vonku, nasledovalo play-off. Na rozdiel od predchádzajúcich sezón sa už nehralo play-out. Do play-off postúpilo 8 najlepších družstiev po ZČ, pričom všetky boli zaradené do štvrťfinále. To sa hralo na 2 víťazné zápasy, semifinále a finále na 3 víťazné zápasy. Zmenou oproti minulej sezóne bolo, že sa opäť organizovalo aj play-off o 3. miesto, ktoré sa hralo na 2 víťazné zápasy. 2 posledné družstvá po základnej časti odohrali preliminačnú baráž o zotrvanie v najvyššej lige s účastníkmi 2. ligy.
Účastníci.
Pozn: Družstvo FK Slovanet Prešov, ktoré skončilo v minulej sezóne na 4. mieste, nepodalo v stanovený čas prihlášku do ligy. Nahradilo ho družstvo MIBA Banská Bystrica, ktoré neuspelo v baráži.
Karlo

Karlo môže byť
Aalborg BK

Aalborg Boldspilklub alebo Aalborg BK (skr. AaB) je dánsky športový klub so sídlom v Aalborgu. Klub sa venuje hádzanej, hokeju, kriketu, tenisu a basketbalu, ale najsledovanejší šport je futbal.
Zoznam miest v Rumunsku

Toto je zoznam rumunských miest s viac ako 50 000 obyvateľmi, zoradený podľa počtu obyvateľov.
Abecedný zoznam všetkých miest v Rumunsku:
Emily Browningová

Emily Jane Browning (* 7. december 1988, Melbourne, Austrália) je austrálska herečka, speváčka a modelka. Medzi jej známe filmy patria "Rad nešťastných príhod" (2004), "Príbeh dvoch sestier" (2009), Sucker Punch (2011), "Pompeje" (2014) či "Legendy zločinu" (2015).
Životopis.
Jej rodičmi sú Shelley a Andrew Browningoví a má dvoch mladších bratov, Nicholasa a Matthewa. Od malička túžila sa stať módnou návrhárkou ale vystupovanie v školských predstaveniach bolo silnejšie.
Kamarátov otec jej našiel agenta a zakrátko si už zahrala svoju prvú filmovú rolu vo filme "Ozvena hromov" (1998). Zlom v jej kariére nastal až v roku 2002 vo filme "Loď duchov", dostala zaň ocenenie pre najlepšiu mladú herečku. Po boku Meryl Streep a Jima Carreyho zažiarila vo filme "Rad nešťastných príhod". V roku 2011 hrala v sci-fi filme "Sucker Punch" po boku Jeny Malone či Vanessy Hudgens.
V roku 2014 získala zvláštnu cenu poroty na "Sundance Film Festival" za film "God Help the Girl" (2013). V roku 2016 sa uchádzala o postavu Harley Quinn z filmu "Jednotka samovrahov" (2016), ktorú dostala Margot Robbie. V roku 2017 sa predstaví vo fantasy televíznom seriáli "American Gods".
Zara Larssonová

Zara Maria Larsson (* 16. december 1997, Solna, Švédsko) je švédska speváčka a skladateľka. Po prvýkrát sa preslávila už ako 10-ročná v talentovej šou "Talang", švédskej verzii Got Talent (v Česku a na Slovensku: "Česko Slovensko má talent"). V roku 2012 podpísala nahrávaciu zmluvu s vydavateľstvom TEN Music Group a vydala svoj debutový EP album, "Introducing" (2013). Singel „Uncover“ dosiahol prvú priečku vo Švédsku, Dánsku a Nórsku. Vo februári 2013 ocenilo Universal Music Sweden singel platinovou platňou a v júli 2013 bol album "Introducing" certifikovaný trojitou platinovou platňou. Larssonová tiež podpísala trojročný kontrakt s Epic Records v USA v apríli 2013.
Supergirl (seriál)

Supergirl je americký akčný a dobrodružný televízny seriál, ktorého tvorcami sú Ali Adler, Greg Berlanti a Andrew Kreisberg (poslední dvaja tiež vytvorili seriál "Arrow" a "The Flash"). Pôvodne bol vysielaný na americkej stanici CBS a premiéru mal 26. októbra 2015. Seriál je založený na postave z DC Comics, Supergirl (Kara Zor-El), ktorej tvorcami sú Otto Binder a Al Plastino. Stvárňuje ju herečka Melissa Benoist v hlavnej role. Supergirl je superhrdinka, sesternica Supermana a jedna z posledných obyvateľov Kryptonu.
12. mája 2016 Warner Bros. oznámilo, že seriál bol predĺžený na druhú sériu a presťahuje sa zo stanice CBS na The CW, kde debutoval 10. októbra 2016. 8. januára 2017 bolo oznámené, že seriál bol obnovený aj na tretiu sériu.
2. apríla 2018 bol seriál obnovený na štvrtú sériu, ktorá bude mať premiéru 14. októbra 2018.
Seriál bol obnovený na piatu sériu.
Supergirl

Supergirl môže byť:
Zápcha (medicína)

Zápcha (iné názvy: konstipácia, obstipácia, hovorovo: zápeka, nesprávne: "zácpa") je upchatie hrubého čreva stolicou. Stolica je často suchá a tvrdá, vyprázdňovanie je namáhavé a bolestivé, menej ako trikrát do týždňa. Patrí medzi najčastejšie gastrointestinálne ochorenia. Často sa zápcha musí konzultovať s lekárom, ktorý nasadí liečbu.
Zápchu delíme na akútnu a chronickú.
Akútna zápcha.
Ide o poruchu vyprázdňovania stolice, ktorá trvá niekoľko dni potom, čo boli predchádzajúce stolice pravidelné.
Príčiny akútnej zápchy v tomto prípade môžu byť:
Chronická zápcha.
Chronickú zápchu nemožno podceňovať ako banálnu chorobu. Chronickú zápchu môžu zapríčiňovať o dosť vážnejšie veci. Ako napríklad:
Diagnostika zápchy.
Po navštívení lekára, lekár vykoná isté vyšetrenia. Ako napríklad:
Najčastejšie so zápchou sa navštevuje gastroenterológická prípadne chirurgická ambulancia. Po diagnostikovaní prichádza liečba.
1. futsalová liga žien 2015/16

1. futsalová liga žien 2015/16 bol premiérový ročník 1. futsalovej ligy žien, futsalovej súťaže žien na Slovensku, ktorú organizuje Slovenský futbalový zväz (SFZ), resp. Výkonný výbor Slovenského futsalu. V súťaži účinkovalo 6 družstiev. Titul získalo družstvo TJ Spartak Myjava.
Systém súťaže.
Systém súťaže pozostával iba zo základnej časti. Tá sa organizovala formou piatich turnajov, každý v inom dejisku, na ktorých družstvá odohrali po 3 zápasy.
Daniel B. Allyn

Gen. Daniel Bartlett Allyn (* 24. september 1959, New Hampshire, USA) je generál Armády Spojených štátov vo výslužbe. V rokoch 2014 - 2017 pôsobil ako (v poradí 35.) zástupca náčelníka Štábu Armády Spojených štátov. V rokoch 20122013 bol veliteľom XVIII. výsadkového zboru a od mája 2013 do 15. augusta 2014 bol veliacim generálom Veliteľstva síl Armády Spojených štátov na základni Fort Bragg v Severnej Karolíne.
Generál Allyn sa narodil v štáte New Hampshire v roku 1959 a vyrastal v mestečku Berwick v Maine. Absolvoval štúdium na Vysokej škole vojenského námorníctva v Newporte v štáte Rhode Island, kde získal magisterský titul v odbore štúdie strategickej a národnej bezpečnosti, ako aj na Vojenskej akadémii Spojených štátov vo West Pointe v štáte New York (1981).
Slúžil v Južnej Kórey, Grenade (Operácia Urgent Fury), Egypte (dve mierové misie na Sinajskom polostrove), Paname (Operácia Just Cause), Saudskej Arábii (Operácia Púštna búrka), Iraku (Operácia Iracká sloboda) a Afganistane (Operácia Trvalá sloboda).
Drotár (priezvisko)

Drotár je slovenské priezvisko s významom drotár. Vyskytuje sa predovšetkým na východnom Slovensku, najviac v Krušinci (okres Stropkov), Michalovciach a Valalikoch (okres Košice-okolie).
Známi nositelia.
Pozri v článku Drotár (rozlišovacia stránka).
Choč

Choč môže byť:
Zoznam miest v Severnom Macedónsku

Toto je zoznam miest v Severnom Macedónsku.
Mnet Asian Music Award za album roka

 
Mnet Asian Music Award za album roka () je cena Däsang (alebo Veľká cena), ktorú každoročne udeľuje CJ E&amp;M (Mnet). Prvýkrát bola udelená na 8. ročníku Mnet Asian Music Awards v roku 2006. Udeľuje sa sólistovi alebo skupine s najlepším vokálne alebo inštrumentálne nahraným albumom v hudobnom priemysle. Prvýkrát cenu získala skupina SG Wannabe za album "The 3rd Masterpiece".
Víťazi a nominovaní.
 Každý ročník je prepojený s článkom o Mnet Asian Music Awards, ktoré sa v danom roku konali.
Viacnásobní víťazi.
V histórii Mnet Asian Music Awards získali ocenenie „Album roka“ 2 a viackrát len dvaja interpreti.
Externé odkazy.
Oficiálna webová stránka
Charles Burroughs

Charles Burroughs môže byť:
Cena Grammy za celoživotný prínos

Cenu Grammy za celoživotný prínos udeľuje The Recording Academy umelcom ktorí počas svojho života majú kreatívny prínos s výnimočným umeleckým významom pre hudobný priemysel.
Toto ocenenie sa odlišuje od Siene slávy Grammy, ktorá skôr vzdáva poctu špecifickým hudobným nahrávkam, než by oceňovala jednotlivcov a líši sa aj od ceny Grammy Trustees Award, ktorou sa oceňujú tí, ktorí v hudobnom priemysle neprispievajú ako umelci.
Ocenení za celoživotný prínos.
Nasledujúci jednotlivci dostali cenu Grammy za celoživotné dielo. Ich poradie je uvedené podľa roku.
Jozef Anton Habsbursko-lotrinský

Jozef Anton Ján Baptista Habsbursko-lotrinský (* 9. marec 1776, Florencia† 13. január 1847, Budapešť vtedy Budín) bol rakúsky arcivojvoda a uhorský palatín. Jeho rodičmi boli rakúsky cisár a český kráľ a uhorský kráľ Leopold II. a Mária Ludovika Španielska.
Mladosť.
Narodil sa ako deviate dieťa toskánskemu veľkovojvodovi Leopoldovi a Márii Ludoviky Španielskej. Mladosť prežil vo Florencii. Učil sa jazyky a dohovoril sa nemecky, taliansky, latinsky a francúzsky. Jeho učiteľmi boli gróf Fridrich Manfredini a F. A. Zeiller, ktorý ho učil právnemu odboru. Roku 1790, po tom, ako sa stal Jozefov otec cisárom sa rodina odsťahovala do Viedne.
Uhorský palatín.
V roku 1795 sa stal, po smrti svojho staršieho brata Alexandra, uhorským miestodržiteľom a o rok neskôr bol uhorským snemom zvolený za palatína. Túto funkciu zastával pol storočia až do svojej smrti. Zaslúžil sa o hospodársky a kultúrny rozvoj krajiny. V napoleonských vojnách sa trikrát stal vrchným veliteľom ozbrojeného odporu tamojšej šľachty. Roku 1840 prispel k prepusteniu opozičných vodcov Mikuláša Wesselényiho a Lajosa Kossutha.
Rozvoj krajiny.
V roku 1802 podporil vznik uhorského národného múzea. Bol za založenie školy pre dôstojníkov, nazvanej Ludoviceum, ktorá bola uvedená do prevádzky v roku 1835. Na výstavbu Uhorskej akadémie vied venoval 10 000 zlatých. Za jeho vlády bola roku 1827 v Uhorsku vybudovaná prvá železnica a roku 1830 založená Uhorská komerčná banka. V roku 1844 založil vo vtedajšej Pešti technickú univerzitu. Na svojich alcsutských statkoch mal veľmi dobre fungujúce hospodárstvo.
Na Budínskom hrade nechal postaviť hrobku, do ktorej boli do roku 1944 pochovávaní členovia Jozefovskej línie Habsbursko-Lotrinskej dynastie. V roku 1869 bol v Budapešti odhalený na jeho počesť pomník v nadživotnej veľkosti, ktorý je umiestnený na tamojšom, po ňom pomenovanom námestí. Zomrel v januári roku 1847 v Budíne a pochovaný bol v Budapešti.
Manželky a potomkovia.
1. manželka (1799) Alexandra Pavlovna Romanovová (* 1783† 1801)
2. manželka (1815) Hermína Anhaltská (* 1797† 1817)
3. manželka (1819) Mária Dorotea Württemberská (* 1797† 1855)
Mnet Asian Music Award za pieseň roka

Mnet Asian Music Award za pieseň roka () je cena Däsang (alebo Veľká cena), ktorú každoročne udeľuje CJ E&amp;M (Mnet). Prvýkrát bola udelená na 8. ročníku Mnet Asian Music Awards v roku 2006. Udeľuje sa sólistovi alebo skupine za najlepší umelecký počin, technickú dokonalosť a celkovú dokonalosť v nahrávacom priemysle bez ohľadu na predajnosť albumu či umiestnenie v rebríčkoch. Prvýkrát cenu získala skupina SG Wannabe za pieseň „Partner for Life“.
Víťazi a nominovaní.
 Každý ročník je prepojený s článkom o Mnet Asian Music Awards, ktoré sa v danom roku konali.
Viacnásobní víťazi.
V histórii Mnet Asian Music Awards získali ocenenie „Pieseň roka“ viac ako raz traja interpreti.
Zoznam miest v Dánsku

Toto je zoznam miest v Dánsku s viac ako 30 000 obyvateľmi v roku 2016.
1. futsalová liga žien 2016/17

1. futsalová liga žien 2016/17 bol 2. ročník 1. futsalovej ligy žien, futsalovej súťaže žien na Slovensku, ktorú organizuje Slovenský futbalový zväz (SFZ), resp. Výkonný výbor Slovenského futsalu. V súťaži účinkovalo 7 družstiev (pôvodne sa prihlásilo 8), čo je o 1 družstvo viac ako v jej prvej sezóne. Titul obhájilo družstvo TJ Spartak Myjava.
Systém súťaže.
Systém súťaže zostal rovnaký a pozostával iba zo základnej časti. Tá sa organizovala formou siedmich turnajov, každý v inom dejisku. Každý s každým odohral po 2 zápasy.
Účastníci.
Poznámka: SCVČ R1 Banská Bystrica pôsobil v minulej sezóne pod názvom "ŠK Selce". V januári 2017 sa tesne pred tretím turnajom odhlásilo zo súťaže družstvo ŠK Štich Humenné, ktoré dovtedy neodohralo žiaden zápas.
Fotovoltaická elektráreň Ralsko Ra 1

FVE Ralsko Ra 1 je fotovoltaická elektráreň pri Ralsku v okrese Česká Lípa. Má inštalovaný výkon 38,3 MW a od svojho spustenia v decembri 2010 je najväčšou slnečnou elektrárňou v Česku.
Ďalšie údaje.
Skladá sa zo štyroch menších zdrojov:
Tieto zdroje sú pripojené k jednému odbernému miestu v transformovni v TR 110/23 kV Noviny. Zdroje ležia pri mestských častiach Kuřívody a Jabloneček v priestore bývalého vojenského priestoru Ralsko. Elektráreň prevádzkuje spoločnosť ČEZ Obnovitelné zdroje, s.r.o.
Zmena vlastníkov.
Elektráreň vlastnila a prevádzkovala spoločnosť 3 L invest a.s., ktorú od júla 2010 vlastní spoločnosť eEnergy Ralsko a.s. Tú od augusta 2010 vlastnila elektrárenská spoločnosť ČEZ, ktorá ju kúpila od spoločnosti Amun.Re asi za 4,5 miliardy Kč. Vo vedení spoločnosti Amun.Re zasadal podnikateľ Martin Shenar a právnici z advokátskej kancelárie MSB Legal (predtým Šachta &amp; Partners), často spájaný s kontroverzným podnikateľom Ivom Rittigom, spoločnosť mala v roku 2010 čistý zisk 669 miliónov Kč a v roku 2011 309 miliónov Kč. V roku 2012 bola spoločnosť 3 L invest zlúčená do spoločnosti ČEZ OZ uzavřený investiční fond a.s., prevádzkovateľom elektrárne sa potom stala spoločnosť ČEZ Obnovitelné zdroje, s.r.o. Na výstavbe sa podieľala spoločnosť Sudop Praha. Za rok 2012 dostala firma ČEZ za elektráreň štátnu podporu vo výške 497,6 miliónov Kč. V roku 2013 bolo českým Energetickým regulačným úradom začaté vyšetrovanie voči ČEZ, elektráreň mohla byť licencovaná ešte pred jej úplným dokončím. Stihla by tak výhodné vysoké výkupné ceny elektriny.
Podľa spoločnosti ČEZ sa v rámci tejto oblasti s ohľadom na prírodné podmienky jedná o jednu z najvhodnejších lokalít na umiestnenie zariadení na výrobu elektriny zo slnečného žiarenia, keď priemerný ročný úhrn globálneho žiarenia tu dosahuje až 3,8 tisíc MJ/m². V roku 2011 elektráreň dodala 38 532 MWh elektrickej energie, za ktoré utŕžila 485 miliónov Kč. Čistý zisk spoločnosti potom predstavoval 136 mil. Kč.
ČEZ v roku 2013 začal rokovania z mestami Mimoň a Ralsko o prípadnej kúpe pozemkov o rozlohe 293 912 m², na ktorých elektráreň stojí.
Lisa Kudrowová

Lisa Kudrowová (; * 30. júl 1963, Los Angeles, Kalifornia, USA) je americká herečka, dabérka, komička a spisovateľka. Získala celosvetové uznanie za stvárnenie postavy Phoebe zo seriálu "Priatelia" (1994).
Životopis a kariéra.
Životopis
Narodila sa do rodiny lekára a pracovníčky v cestovnej kancelárií. Navštevovala školu Vassar College v New Yorku, so zameraním na biológiu. Dúfala, že si uskutoční lekársku kariéru v lekárskom výskume v Los Angeles. Vysokú školu ukončila s bakalárskym titulom.
Kariéra
Prvá možnosť hrania jej prišla v roku 1989, v "Saturday Night Live". Lisa si herectvo tak zamilovala, že mala v pláne zúčastniť sa ešte ďalších konkurzov. Objavila sa v menších rolách v televíznych seriáloch ako napríklad "Na zdravie" (1982) alebo "Groundlings". V roku 1992 získala úlohu Ursuly Buffayovej, servírky, zo seriálu "Som do teba blázon" (1992). Táto úloha jej priniesla možnosť zahrať si v seriáli Priatelia, kde stvárnila identické dvojča Ursuly - Phoebe. Za postavu Phoebe získala niekoľko ocenení, ako príklad cenu Emmy či celosvetové uznanie. Seriál sa natáčal do roku 2004 a Lisa sa objavila v každej časti. Medzi divákmi bola vďaka postave Phoebe veľmi obľúbená. 
Jej filmová kariéra sa skladá z filmov ako Všetci moji muži (1998) po boku herečky Christiny Ricci, zahviezdila aj po boku Johna Travoltu, vo filme Šťastné čísla. Po skončení Priateľov, sa Lisa objavila ešte v pár filmoch. V roku 2008 však získala možnosť hlavnej postavy v seriáli "Web Therapy", kde sa ukázala ako terapeutka, ktorá už má dosť počúvania ľudských problémov a tak sa rozhodne zmeniť to pomocou webkamery. V seriáli sa objavilo aj veľa významných hercov, ako napríklad herečka Meryl Streep, alebo jej kolegyňa z Priateľov, Courteney Cox. V roku 2010 sa zase Lisa objavila v seriáli Courteney Cox, "Mesto žien". Menšiu rolu získala aj v dráme Dievča vo vlaku (2016) , s Emily Blunt. V rovnakom roku hviezdi aj po boku herečky Rashidy Jones v seriáli "Angie Tribeca". Venuje sa tiež dabingu.
Osobný život.
Od roku 1995 je manželkou Michaela Sterna, s ktorým má aj syna. Spolu s jej kolegami zo seriálu Priatelia, patrila k najlepšie plateným hercom z televízie v histórii (plat 750 000 dolárov za epizódu). Píše ľavou rukou a hovorí plynule po francúzsky.
Zoznam miest v Čiernej Hore

Toto je zoznam miest v Čiernej Hore.
Externé odkazy.
Dáta na City Population.de
Scientometria

Scientometria je veda zaoberajúca sa kvantitatívnymi rysmi a vlastnosťami vedy a vedeckého výskumu. Dôraz kladie na výskum a vývoj mechanizmov merania vedy pomocou matematicko-štatistických metód.
Scientometria, bibliometria a webomedia sú teda vedné disciplíny, ktoré skúmajú kvantitatívne aspekty rôznych typov informácií v procese ich tvorby, šírenia a využitia. Najčastejšie sú spájané s hodnotením vedy na rôznych úrovniach.
Scientometria sa zaoberá kvantitatívnymi aspektmi vedy ako disciplíny alebo ekonomickej aktivity. Keďže hlavnými výstupmi vedeckých výskumov sú vedecké publikácie, stali sa predmetom skúmania scientometrie. Scientometria je často krát zamieňaná s pojmom bibliometria, to je zapríčinené tým, že vychádzajú z rovnakého metodologického aparátu. Scientometria sa však zameriava výlučne na vedecké publikácie a výsledky analýz publikácií a citácií využíva primárne na hodnotenie vedy. Bibliometria a scientometria sa prekrývajú v súvislosti s vedeckými informáciami a použitými metódami. Presah scientometrie predstavuje ekonomické a sociálne charakteristiky vedy, ktoré scientometria používa. Okrem odborných publikácií skúma i ďalšie kvantitatívne charakteristiky vedy, napr. človekoroky - počet rokov praxe vedcov, finančné vstupy a ďalšie.
Za zakladateľa scientometrie je považovaný Eugene Garfield, ktorý si v 50. rokoch 20. storočia pri vytváraní expertných systémov založené na indexovaných vedeckých informáciách a citáciách všimol, že takto indexované dáta môžu slúžiť na sledovanie evolúcie vedy samotnej. Neskôr potom stál pri základoch jednej z najrozsiahlejších scientometrických a citačných databáz súčasnosti, ISI Web of Science (Inštitút vedeckých informácií Web vedy). V súčasnej dobe existuje celý ďalších databáz, ktoré môžu slúžiť ako zdroj scientometrických dát, napr. Scopus, PubMed atď. V rámci scientometrie bol vyvinutý celý rad štatistických nástrojov pre výpočet kvantitatívnych aspektov vedeckých publikácií - napr. rôzne typy indexov (citačný ohlas, impakt faktor, Hirschov index, atď.) - ktoré merajú niektoré kvantitatívne aspekty vedeckej práce jednotlivcov, tímov, vedeckých disciplín či dokonca krajín (niektoré z indexov sa tiež vzťahujú k ekonomickým ukazovateľom).
Problematikou scientometrie sa na Slovensku zaoberá napríklad Slovenská akadémia vied, taktiež sa vyučuje na Univerzite Komenského v Bratislave, napr. na Katedre knižničnej a informačnej vedy.
Danielle Panabakerová

Danielle Nicole Panabaker (* 19. september 1987, Augusta, Georgia, Spojené štáty) je americká herečka. Hereckú kariéru začala už ako tínedžerka vo filmoch od Disney: "Stuck in the Suburbs" (2004), "Škola superhrdinov" (2005) a "Read It and Weep" (2006). So svojou mladšou sestrou, Kay Panabakerovou sa objavila v miniseriáli stanice HBO, "Zánik Empire Falls" (2005).
Do pozornosti sa dostala vďaka seriálu stanice CBS, "Shark" (2006 – 2008), kde si zahrala po boku Jamesa Woodsa. Účinkovala aj v množstve filmov ako "Mr. Brooks" (2007), "Piatok trinásteho" (2009), "The Crazies" (2010), "The Ward" (2010) či "Piraňa 3DD" (2012).
Po vedľajších rolách v seriáloch "Necessary Roughness" (2011 – 2013), "Kosti" (2012 – 2013) a "Strážca poriadku" (2014), si zahrala hosťovskú úlohu Caitlin Snow v seriáli stanice The CW, "Arrow". V súčasnosti stvárňuje hlavnú úlohu Caitlin Snow/Killer Frost v spin-offe "The Flash", ktorý mal premiéru v októbri 2014.
Stanislav III. Turzo

Gróf Stanislav III. Turzo z Betlanoviec (* 24. júl 1576, Bojnice† 1. máj 1625, Piešťany) bol uhorský palatín a spišský župan.
Životopis.
Narodil sa 24. júla 1576 v Bojniciach ako syn Alexeja Turzu a jeho manželky Barbory Zrínskej. Bol vzdelaný, študoval v zahraničí (v Augsburgu, dva roky v Padove, v Benátkach a v Ríme). V roku 1594, po otcovej smrti, prerušil štúdia a prevzal správu majetkov (hrady a panstvá Spiš, Bojnice a Hlohovec) i funkciu spišského dedičného župana a dal sa na vojenský životvstúpil do služieb Mateja, brata cisára Rudolfa II.
Zúčastnil sa mnohých bojov proti Turkom, a to pri dobýjaní Novohradu, v roku 1595 pod velením generála Mansfelda pri dobytí Ostrihomu, potom Vyšehradu a Vacova, v roku 1596 pod velením generála Mikuláša Pálfiho pri pokuse o dobytie Jágru, v roku 1598 pri dobytí Rábu, Taty, Pápy a Vesprému, o rok na to pri dobývaní Hatvanu a viacerých hradov v okolí Szolnoku, pri dobývaní Nagykanizse, v roku 1601 pri dobytí Stoličného Belehradu. Pretože sa ako vojenský veliteľ naďalej chcel zúčastňovať na bojoch s Turkami, v roku 1603 sa vzdal funkcie dedičného spišského župana v prospech svojho mladšieho brata Krištofa, no po jeho smrti v roku 1614 sa stal opätovne hlavným spišským županom s postavením kráľovského pohárnika.
Spočiatku sa staral o povznesenie evanjelického školstva, v Hlohovci založil gymnázium a mnohých študentov vysielal na univerzitné štúdium do Nemecka. Bojnice sa za jeho spravovania stali v roku 1610 sídlom najväčšej superintendantúry pre Nitriansku, Tekovskú a Bratislavskú župu. S jeho menom sa viaže aj konanie evanjelickej synody v Šintave v roku 1622.
V čase neustálych vojen a povstaní sa najprv pridal na stranu Gabriela Betlena a v Bojniciach hostil jeho posádku, no potom prebehol na stranu cisára (niekde sa uvádza, že pod vplyvom arcibiskupa Petra Pázmaňa konvertoval na katolícku vieru). V roku 1622 na sneme v Šoporni ho zvolili za palatína a v roku 1624 vymohol od kráľa právo pre Spišskú stolicu používať červený vosk pri pečatení listín.
Palatín Stanislav III. zomrel 1. mája 1625 počas liečenia v piešťanských kúpeľoch. Pochovali ho v Levoči, kde je v krstnej kaplnke chrámu sv. Jakuba renesančný figurálny epitaf od Weinhardta.
Manželstvo a potomkovia.
Oženil sa s Annou Rozáliou Listovou (=Annou Rosinou Listhiusovou) z Kopčian, ktorá bola známa ako druhá Alžbeta Bátoričkatýrala a vraždila staré a mladé ženy. S ňou mal 7 detí :
Latorická ulica (Bratislava)

Latorická ulica v Bratislave sa nachádza v mestskej časti Podunajské Biskupice, názov je odvodený od rieky Latorica.
Na ulici má sídlo Materská škola Latorická 2.
Rashida Jonesová

Rashida Jones (* 25.február 1976, Los Angeles, Kalifornia, Spojené štáty) je americká herečka a komička. Je dcérou herečky Peggy Lipton a hudobníka Quincyho Jonesa. Hrala vo filmoch ako "Sociálna sieť" (2010), "Muppets" (2011) či v seriáli "Angie Tribeca" (2016).
Detstvo a mladosť.
Rashida Jones, sa narodila do hereckej rodiny, herečke Peggy Lipton a hudobníkovi Quincymu Jonesovi. Má dvoch súrodencov Kidadu Jones a Quincyho Jonesa III. Meno Rashida je arabského pôvodu. Celá rodina je židovského pôvodu. Jej rodičia sa rozviedli, keď mala Rashida štrnásť rokov. Odvtedy žila s matkou Peggy v Brentwoode. Po skončení strednej školy, bola Rashida prijatá na Harvard. 
Kariéra.
Prvý raz sa objavila v seriály "Dedičstvo posledného dona" (1997). Postupne sa objavovala aj v filmoch ako príklad "Tajomstvo diára" (2004) po boku Brittany Murphy, kde stvárnila gynekologičku. V seriály Web Therapy sa objavila po boku Lisy Kudrow a v roku 2010 zažiarila v dráme "Sociálna sieť", kde bola spolupracovníčkou Marka Zuckerberga, vo filme Jesse Einsenberg. 
V roku 2011 sa objavila v komédií "Muppets". Vo filme sa objavila po boku hviezd ako Amy Adams, Emily Blunt, Whoopi Goldberg, Seleny Gomez, Neila Patricka Harrisa či Jima Parsonsa. 
Od roku 2016 do roku 2019 stvárňovala hlavnú úlohu vo filme "Angie Tribeca".
Súkromný život.
Jonesová v roku 2018 porodila syna, ktorého má so svojim partnerom, Ezrom Koeningom.
Mnet Asian Music Award pre interpreta roka

Mnet Asian Music Award pre interpreta roka () je cena Däsang (alebo Veľká cena), ktorú každoročne udeľuje CJ E&amp;M (Mnet). Prvýkrát bola udelená na 8. ročníku Mnet Asian Music Awards v roku 2006. Udeľuje sa sólistovi alebo skupine za najlepší umelecký počin, technickú dokonalosť a celkové dosiahnuté výsledky v hudobnom priemysle. Prvýkrát cenu získala skupina TVXQ.
Od roku 2014 má práva na názov tejto ceny spoločnosť China UnionPay.
Víťazi a nominovaní.
 Každý ročník je prepojený s článkom o Mnet Asian Music Awards, ktoré sa v danom roku konali.
Viacnásobní víťazi.
V histórii Mnet Asian Music Awards získali ocenenie „Interpret roka“ viac ako raz len dvaja interpreti.
Hronská ulica (Bratislava)

Hronská ulica v Bratislave sa nachádza v mestskej časti Podunajské Biskupice a nazvaná bola podľa rieky Hron.
Royal Bank of Scotland

Royal Bank of Scotland (RBS) je jedna z 3 dcérskych spoločností firmy The Royal Bank of Scotland Group v oblasti retail bankovníctva, ďalšie sú "NatWest" a "Ulster Bank". RBS má asi 700 pobočiek, najviac v Škótsku, Anglicku a Walese. Banka i jej vlastník "The Royal Bank of Scotland Group" nie sú súčasť ďalšej veľkej banky v Edinburghu "Bank of Scotland", ktorá vznikla o 32 rokov skôr v roku 1695.
Slovenská pobočka.
RBS otvorila svoju pobočku v Bratislave 15. mája 2007, ale v auguste 2015 bola pobočka uzatvorená, dôvodom bola nová stratégia viac sa zamerať na domáce trhy v Spojenom kráľovstve a v Škótsku.
Mnet Asian Music Award pre najlepšiu chlapčenskú skupinu

Mnet Asian Music Award pre najlepšiu chlapčenskú skupinu () je cena, ktorú každoročne udeľuje CJ E&amp;M (Mnet). Prvýkrát bola udelená na 1. ročníku Mnet Asian Music Awards v roku 1999. Udeľuje sa chlapčenskej skupine za najväčšie umelecké výkony v hudobnom priemysle. Prvýkrát cenu získala skupina H.O.T. za pieseň „I Yah!“.
Víťazi a nominovaní.
 Každý ročník je prepojený s článkom o Mnet Asian Music Awards, ktoré sa v danom roku konali.
Viacnásobní víťazi.
Ocenenie „Najlepšia chlapčenská skupina“ získali v histórii Mnet Asian Music Awards dva a viackrát 4 skupiny.
Anvar Čingizoglu

Anvar Čingizoglu (aze. Ənvər Çingizoğlu, * 10. máj 1962, Cabrail, Azerbajdžanská SSR, ZSSR – † 10. júl 2022) bol azerbajdžanský spisovateľ, prozaik, scenárista a publicista.
Životopis.
Narodil sa v Cabrail. Vyštudoval Fakultu žurnalistiky v Baku. Od roku 1990 bol redaktorom denníka "Araz". Od roku 1994 pracuje ako redaktor hranej tvorby v Azerbajdžanskej televízii. Za dokumentárne seriály s historickými témami získal množstvo ocenení, vrátane cien "AzTV".
Napísal niekoľko básnických zbierok, divadelných, rádiových a televíznych hier, a taktiež napísal aj niekoľko diel literatúry faktu.
Louka u Šnajberského rybníka

Louka u Šnajberského rybníka je prírodná pamiatka ev. č. 1596 neďaleko obce Újezd v okrese Domažlice. Oblasť spravuje Agentúra ochrany prírody a krajiny ČR.
Ochrana.
Predmetom ochrany sú rašelinové a mokraďové biotopy s výskytom osobitne chránených a ohrozených druhov rastlín a živočíchov v nive potoka Bystřice.
Hvožďanská louka

Hvožďanská louka je prírodná pamiatka ev. č. 1595, ktorá sa nachádza v okrese Domažlice.
Ochrana.
Predmetom ochrany sú pastviny s bohatou vlhkomilnou kvetenou. V lokalite rastie množstvo cenných rastlinných druhov, napr. horec pľúcny "(Gentiana pneumonanthe)", ihlica plazivá "(Ononis repens)", ľanolistník pyrenejský "(Thesium pyrenaicum)", pichliač bezbyľový "(Cirsium acaule)", vŕba plazivá "(Salix repens)", vemenník dvojlistý "(Platanthera bifolia)" alebo vstavačovec májový "(Dactylorhiza majalis)". Vďaka horcu sa v mieste vyskytuje jedna z najstabilnejších populácií modráčika horcového "(Phengaris alcon)" v Česku.
Mnet Asian Music Award pre najlepšieho speváka

 
Mnet Asian Music Award pre najlepšieho speváka () je cena, ktorú každoročne udeľuje CJ E&amp;M (Mnet). Prvýkrát bola udelená na 1. ročníku Mnet Asian Music Awards v roku 1999. Udeľuje sa sólistovi s najlepším výkonom v hudobnom priemysle. Prvýkrát cenu získal spevák I Sung-hwan za pieseň „A Request“.
Víťazi a nominovaní.
 Každý ročník je prepojený s článkom o Mnet Asian Music Awards, ktoré sa v danom roku konali.
Viacnásobní víťazi.
V histórii Mnet Asian Music Awards získali ocenenie „Najlepší spevák“ 2 a viackrát traja interpreti.
Biely vrch (Nízke Beskydy)

Biely vrch () je nevýrazný vrch, patriaci pod provinciu Východné Karpaty v oblasti Nízke Beskydy. Leží severne od obce Modrá nad Cirochou a južne od obce Rovné, v ktorej katastrálnom území sa nachádza.
Okolité vrchy.
Pri Bielom vrchu sa nachádzajú aj ďalšie vrchy, a to: